# **Om trykking av doktorgradsavhandlinger**

# Bestill trykking

Trykking bestiller du ved å sende epost til trykkeriet. Trykkeriene (se liste nedenfor) har NMBUs offisielle mal og utformer omslag.

Dersom du bestiller fra Andvord, [bruk dette skjemaet](https://www.nmbu.no/download/file/fid/18163).
For de andre to trykkeriene: Du må oppgi følgende info i eposten:

- Ditt navn
- Tittel engelsk og norsk (bruk store og små bokstaver og kursiv der det skal være). Campus Adamstua har kun tittel på ett språk.
- Thesis nr. -ISSN og ISBN nr
- Engelsk navn på grad «Philosophiae Doctor (PhD)»
- Engelsk navn på fakultetet
- Hvor mange ark (1 ark = 2 sider) det totalt er i avhandlingen. Husk å telle med skilleark.
- Dersom du skal ha flere logoer på baksiden enn NMBUs må du sende med logo og adresse i god kvalitet (jpeg, tiff eller eps)

Be om å få pdf av forside til korrekturlesing. Kontroller at alt står på engelsk, at navnet på graden er stavet riktig Philosophiae Doctor (PhD), at tittel er riktig skrevet på begge språk, og at det ikke er punktum i tittel.

**Avhandlingen legges ved eposten som en pdf-fil.**  Avhandlingen trykkes i formatet 17x24 cm, men pdf-filen kan være i A4-format. Trykkeriet vil konvertere til riktig format.

Valg av trykkeri og betaling av trykking
Det varierer mellom fakultetene hvor mye av trykkekostnadene som dekkes. Kontakt fakultetet ditt for å få vite hvor mye som eventuelt dekkes, og hvilke betalingsopplysninger du skal oppgi til trykkeriet.

I [NMBUS rammeavtaler](https://www.nmbu.no/om/adm/okonomi/tjenester/innkjop/rammeavtaler/tjenester/node/24853) står det at Andvord er hoved leverandør for trykking av doktorgradsavhandlinger. Det kan være grunner til at et annet trykkeri enn Andvord skal brukes. Derfor er det satt opp to avtaler til, hvilket betyr at et av trykkeriene under skal brukes.

**Andvord Grafisk AS**Besøks-/postadresse: Lunden 25, 0598 Oslo / Postboks 243 Alnabru, 0614 Oslo
Telefon: 22 72 66 00
Epost: Tore.husbyn@andvord.no eller ag@andvord.no

**Zoom Grafisk AS**Besøks-/postadresse: Pb 4166 Gullskogen, 3005 Drammen

Telefon: kommer her
Epost: kommer her

**X-IDE grafisk hus**Besøks-/postadresse: Marcus Thranes vei 100, 1472 Fjellhamar
Telefon: 996 96 370
E-post: wenche@xide.no

Trykkeriveiledning
Avhandlingene er 17x24 cm store. Du kan definere formatet til 17x24 selv før du konverterer til pdf, eller be trykkeriet gjøre dette for deg.

*Skrift: brødtekst, overskrifter:*Vi anbefaler halvannen linjeavstand og 12 punkt skrift. Tekststilene kan gjerne defineres slik:
Brødtekst: 12 punkt – times new roman
Overskrift 1: 19 punkt
Overskrift 2: 14 punkt, halvfet
Overskrift 3: 12 punkt, halvfet
*Overskrift 4: 12 punkt, halvfet, kursiv*Overskrift 5: 12 punkt, kursiv

MargBredden på marger bestemmer du selv, men tenk på at det går 2-3 millimeter til innbinding alt etter tykkelsen på avhandlingen. Hvis du vil at innvendig og utvendig marg skal være like, må du derfor ta hensyn til dette ved å gjøre innvending marg noe større. Margene, tilpasset A4, kan for eksempel settes opp slik:
Overmarg – 2,5 cm, undermarg – 2,5 cm, utvendig marg – 2,5 cm, innvending marg – 2,8 cm
Når dette skaleres ned til 17\*24-format blir 2,5 cm ca. 2 cm.

Paginering

|  |  |  |
| --- | --- | --- |
| 1 | Tittelside | Høyreside |
| 2 | Kolofonside | Venstreside |
| 3 | Evt. dedikasjoner, sitat, motto | Høyreside, blank side bak |
| 4 | Innholdsfortegnelse | Høyreside, pluss påfølgende venstreside |
| 5 | Evt. forord og innledning | Starter på høyreside, husk evt. blank side bak hvis delen slutter på en høyreside |
| 6 | Selve teksten | Starter på høyre side |
| 7 | Register, litteraturliste | Fortløpende, blank side bak hvis delen slutter på en høyreside |
| 8 | Evt. vedlegg | Starter på høyre side |